OIK NOVO SARAJEVO: OBAVJEŠTENJE O IZLAGANJU PRIVREMENOG BIRAČKOG SPISKA U IZBORNOJ GODINI
Općinska izborna komisija Novo Sarajevo obavještava građane da je izvod iz Privremenog biračkog spisak za Općinu Novo Sarajevo izložen/dostupan na uvid u prostorijama Centra za birački spisak Novo Sarajevo, koji se nalazi u zgradi Općine Novo Sarajevo, ulica Zmaja od Bosne 55, kao i u prostorijama mjesnih zajednica na području općine Novo Sarajevo.
S ciljem osiguravanja tačnosti i ažurnosti podataka sadržanih u biračkom spisku, Općinska izborna komisija poziva građane, državljane BiH s biračkim pravom da izvrše uvid u izvod iz Privremenog biračkog spiska, te da, ukoliko raspolažu informacijom o eventualnom postojanju podataka o umrlim osobama u evidenciji Privremenog biračkog spiska, o tome obavijeste Centar za birački spisak uz obavezno dostavljanje raspoloživog dokumenta o navedenoj činjenici. 
Za sve ispravke ili dopune svojih ličnih podataka građani mogu nazvati Centar za birački spisak Novo Sarajevo, na broj telefona: 033/492 – 238.
